[{"text_idx": "#000002", "text": "Mae\u2019r Nadolig yn gyfnod mae\u2019r mwyafrif yn treulio gyda theulu, ffrindiau a phobl agos. Ond mae digwyddiadau tymhorol fel hyn yn gallu bod yn atgof poenus o absenoldeb rhywun. Mae gan Meic gyngor ar ymdopi gyda\u2019r galar yma."}, {"text_idx": "#000004", "text": "Gall y teimlad o alar fod mor gryf yn y flwyddyn gyntaf yn dilyn marwolaeth rhywun, ac efallai y byddet ti\u2019n hoffi petai\u2019r Nadolig yn diflannu\u2019n gyfan gwbl. Ond i rai pobl mae \u2018parhau gyda phethau\u2019 yn gallu helpu."}, {"text_idx": "#000005", "text": "Beth bynnag yw dy deimladau di am y peth \u2013 nid oes ffordd gywir nac anghywir i ymdopi gyda galar. Mae\u2019n bwysig bod pobl yn deall ac yn parchu hyn. Mae yna lawer o gyngor ar wefan yr elusen profedigaeth Cruse am sut i ymdopi dros y Nadolig gallai fod yn fuddiol. Darganfod os dylet ti ddathlu neu beidio, pa mor bwysig yw cofio, a chymryd amser a gofalu am dy hun. Darganfod mwy yma."}, {"text_idx": "#000007", "text": "Rhai pethau gallet ti feddwl amdanynt"}, {"text_idx": "#000008", "text": "Meddwl am y teimladau sydd gen ti a chynllunio sut y gallet ti ymdopi a\u0302 nhw. Mae hyn yn cynnwys caniata\u0301u dy hun i grio a theimlo gofid os wyt ti angen gwneud hynny."}, {"text_idx": "#000011", "text": "Os wyt ti angen siarad gyda chynghorwr galar, ffonia Llinell Gymorth Cruse ar 0808 808 1677 neu siarada gyda nhw ar-lein drwy\u2019r gwasanaeth CruseChat."}, {"text_idx": "#000012", "text": "Mae llawer o bobl wedi cael profiad o alar, ac efallai bydd darganfod sut y maen nhw\u2019n cofio pobl agos dros y Nadolig yn helpu ti i feddwl am syniadau dy hun. Os wyt ti\u2019n teimlo\u2019n gyfforddus yn gwneud, siarada gyda\u2019r bobl o dy gwmpas a gofynna sut y maen nhw\u2019n ymdopi gyda galar dros y Nadolig. Cer draw i weld y blog Grieving at Christmas yma ar wefan Metro. Mae pobl yn rhannu eu straeon o ddathlu a chofio pobl agos dros y Nadolig. Maent yn amrywio o wrando ar eu hoff gerddoriaeth, teithio, edrych ar luniau, a bwyta sbrowts (er eu bod nhw\u2019n casa\u0301u sbrowts!). Mae yna syniadau ar waelod y blog ar ffyrdd i gofio pobl dros y Nadolig."}, {"text_idx": "#000014", "text": "Gall creu defodau dy hun helpu leddfu\u2019r boen o golli rhywun agos. Mae gwefan The Good Therapy yn argymell pethau fel tanio cannwyll, gwylio\u2019u hoff ffilm neu roi rhodd i elusen roeddent yn ei gefnogi. Syniadau defodau pellach yma."}, {"text_idx": "#000015", "text": "Gobeithiwn y bydd y cyngor a\u2019r dolenni uchod yn fuddiol i ti yn y cyfnod anodd yma. Cofia bod yn garedig i dy hun. Gwna\u2019r hyn rwyt ti\u2019n teimlo sydd orau i ti yn ystod y Nadolig cyntaf hebddynt."}, {"text_idx": "#000016", "text": "Os wyt ti\u2019n cael trafferth ymdopi gyda galar dros y Nadolig, neu os oes unrhyw beth arall hoffet ti gael cyngor neu wybodaeth amdano, yna gallet ti siarad a\u0302 Meic."}, {"text_idx": "#000020", "text": "Yn rhad ac am ddim!"}]